Berge Istra og Berge Vanga
Store norske leksikon,Teknologi og industri,Transport,Sjøfart og skipsindustri,Skip og skipstyper,Motorskip
Berge Istra og Berge Vanga, søsterskip og OBO-skip hver på 224 000 dødvekttonn som tilhørte Sig. Bergesen d.y. & Co.
Berge Istra forliste 30. desember 1975 i Stillehavet sør for Filippinene med en besetning på 32. To spanske matroser som ble funnet på en redningsflåte etter 20 døgn i sjøen, var de eneste overlevende. Berge Vanga forliste 29. oktober 1979 i Sør-Atlanterhavet. Hele besetningen på 40 omkom.Skipene var registrert i Liberia og gikk i olje- og malmfart. Det antas at forlisene skyldtes eksplosjoner i ballasttanker som før var lastet med olje.